هزار اسپ اول

عزالدوله هزاراسپ پور فخرالدوله نماور یا استندار هزار اسپ اول پادوسپانیان هیژدهمین حاکم بی‌یه که سال‌های ۴۶۸ تا ۵۰۸ هجری، چهل سال، رویان دله حکومت داشته. هزاراسپ و حسن صباح معاصر بینه و صباح بمرده په، هزاراسپ بورده کیا بزرگ امید خاخِر ره بَوِرده. ونه دِتا ریکا شهرنوش و کیکاووس حکومت برسینه.چراغعلی اعظمی سنگسری. «گاوباریان پادوسپانی». ص ۳۵.

ظهیرالدین مرعشی هزاراسپ نوم ره شه کتاب دله یارنه و ونه حکومت خَوِری گپ زنده ولی سکه‌هایی پیدا بینه که ظارا سال‌های ۵۰۲ تا ۵۰۴ هجری قمری (برابر ۱۱۰۸ تا ۱۱۱۱ میلادی) ات‌نفر که ونه نوم «ناصرالدوله شرف‌الدین نصر بن شهریوش» هسته، رویان و کجور دله حکومت داشته و سلطان محمد تپر که سلجوقیان شاه بی‌یه ره اطاعت کرده. سکه‌های دیگر هم درنه که مشکوک هستنه و سلطان محمود بن محمد (۵۱۱–۲۳/۱۱۱۸–۳۱) نوم وشون سر دره و شاید نصر بن شهریوش ونجه هم اطاعت هاکرد بی‌بوء. ولی این نصر بن شهریوش نوم دکّل تاریخی کتابون دله نموئه.

 منابع 

رج:پادوسپانیون اسپهبدون